b"\n_START_ARTICLE_\nBen Platt\n_START_PARAGRAPH_\nBenjamin Schiff Platt (s. 24. syyskuuta 1993 Los Angeles, Kalifornia, Yhdysvallat) on yhdysvaltalainen n\xc3\xa4yttelij\xc3\xa4 sek\xc3\xa4 laulaja-lauluntekij\xc3\xa4. H\xc3\xa4n aloitti uransa teatterin parissa jo lapsena, ja on esiintynyt Broadwaylla esityksiss\xc3\xa4 The Music Man, The Book of Mormon sek\xc3\xa4 Dear Evan Hansen, jossa esitt\xc3\xa4m\xc3\xa4st\xc3\xa4\xc3\xa4n nimiroolista h\xc3\xa4n voitti kes\xc3\xa4kuussa 2017 Tony-palkinnon._NEWLINE_Platt on n\xc3\xa4ytellyt my\xc3\xb6s muun muassa elokuvissa Pitch Perfect (2012) ja Pitch Perfect 2 (2015) sek\xc3\xa4 Ricki and the Flash (2015) ja Billy Lynn\xe2\x80\x99s Long Halftime Walk (2016)._NEWLINE_Platt solmi levytyssopimuksen Atlantic Recordsin kanssa vuonna 2017 ja h\xc3\xa4nen ensimm\xc3\xa4inen studioalbuminsa Sing to Me Instead julkaistiin maaliskuussa 2019.\n_START_SECTION_\nLapsuus ja koulutus\n_START_PARAGRAPH_\nBen Platt syntyi Los Angelesissa, Kalifroniassa \xc3\xa4idilleen Julie Plattille (o.s. Beren) sek\xc3\xa4 is\xc3\xa4lleen Marc Plattille juutalaiseen perheeseen, ja on perheen viidest\xc3\xa4 lapsesta toisiksi nuorin. H\xc3\xa4nen is\xc3\xa4ns\xc3\xa4 on elokuva-, tv- ja teatterituottaja, ja on tuottanut monia tunettuja elokuvia kuten Blondin kosto, Into the Woods, La La Land sek\xc3\xa4 Maija Poppasen Paluu. Marc Platt on my\xc3\xb6s tuottanut Broadwaylle musikaalit Dear Evan Hansen sek\xc3\xa4 Wicked. _NEWLINE_Platt harrasti teatteria Adderleyn esitt\xc3\xa4vien taiteiden koulussa Los Angelesin Pasific Palisadesin naapurustossa ja esiintyi monissa koulun musikaaliproduktioissa kuten Bye Bye Birdie ja Into the Woods. Platt opiskeli yliopisto-opintoihin valmistavassa Harvard-Westlaken koulussa Los Angelesissa, josta valmistui vuonna 2011. T\xc3\xa4m\xc3\xa4n j\xc3\xa4lkeen h\xc3\xa4n vastaanotti opiskelupaikan New Yorkissa sijaitsevasta Columbian yliopistosta.  H\xc3\xa4n kuitenkin keskeytti opintonsa kuuden viikon j\xc3\xa4lkeen, liitty\xc3\xa4kseen The Book of Mormonin produktioon Chicagossa. Columbiassa opiskelunsa aikana Platt kuului yliopiston acapella-lauluyhtyeeseen Nonsequitur.\n_START_SECTION_\n2002-2014: Varhaiset esiintymiset ja The Book of Mormon\n_START_PARAGRAPH_\nYhdeks\xc3\xa4nvuotiaana Platt esitti Winthrop Paroota The Music Manin produktiossa Hollywood Bowlissa  Produktiossa oli mukana my\xc3\xb6s n\xc3\xa4yttelij\xc3\xa4 Kristin Chenoweth . 11-vuotiaana h\xc3\xa4n esiintyi Jeanine Tesorin ja Tony Kushnerin Caroline, or Change -tuotannon lyhyehk\xc3\xb6ll\xc3\xa4 kiertueella Yhdysvalloissa . 17-vuotiaana Platt esitti Jean Valjeanin roolin Kidz-teatterin versiossa Les Mis\xc3\xa9rables-musikaalista. Muita alku-uran rooleja ovat mm. Claude Bukowskin rooli Columbian yliopiston Hair-musikaalissa . Platt otti osaa my\xc3\xb6s Duncan Sheikin ja Steven Saterin Alice by Heart -musikaalin ty\xc3\xb6pajavaiheeseen ._NEWLINE_Vuonna 2012 Platt sai Elder Arnold Cunninghamin roolin The Book of Mormonin Chicagon produktiossa. Produktion ensi-ilta oli CIBC-teatterissa Chicagon keskustassa 19. joulukuuta 2012 . Produktio menestyi hyvin, ja viimeinen esitys esitettiin 6. lokakuuta 2013. Kriitikot ylistiv\xc3\xa4t Plattin roolisuoritusta, joka mahdollisti Plattin esitt\xc3\xa4m\xc3\xa4\xc3\xa4n rooli uudelleen, t\xc3\xa4ll\xc3\xa4 kertaa Broadwaylle. Esitykset py\xc3\xb6riv\xc3\xa4t Broadwayn Eugene O'Neill-teatterissa 7. tammikuuta 2014 - 6. tammikuuta 2015."